אחמד חסן

**אחמד חסן** (בערבית: **أحمد حسن**; נולד ב-25 במאי 1975 במגאגה שבמצרים) הוא כדורגלן עבר מצרי ששיחק בעמדת הקשר בקבוצות במצרים, בטורקיה ובבלגיה ובנבחרת מצרים. כיום מאמן את פטרוג'ט אף. סי. מליגת העל המצרית.

חסן מחזיק בשיא ההופעות לכדורגלן בנבחרת לאומית - הוא ערך 184 הופעות עבור נבחרת מצרים.

## קריירת מועדונים
חסן החל את הקריירה המקצוענית שלו כמגן ימני באסואן, ששיחקה בליגה נמוכה במצרים. לאחר עונה אחת בקבוצה הבוגרת של המועדון, הוא עבר לאיסמאעילי מליגת העל המצרית וזכה איתה בגביע המצרי לשנת .

בשל הופעותיו המרשימות בגביע אפריקה לאומות חתם חסן בקוסאליספור מליגת העל הטורקית. בשנת 2000 הוא עבר לדניזליספור, ושנה לאחר מכן לגנצ'לרבירליגי, שתי קבוצות נוספות מליגת העל הטורקית. לאחר שלוש עונות מוצלחות במועדון, באחת מהן הגיע המועדון לגמר הגביע הטורקי, עבר חסן לקבוצתו הרביעית בליגת העל הטורקית, בשיקטש. בבשיקטש היה חסן לשחקן הרכב קבוע ומבקיע קבוע. הוא הרשים במיוחד את מאמנה של בשיקטש, ז'אן טיגנה, שעל-אף העדפתו לשחקנים צעירים בקבוצותיו העניק לחסן בן ה-30 תפקיד מפתח בקבוצה. יחד עם בשיקטש זכה חסן בגביע הטורקי לשנת .

לאחר שזכה בתואר השחקן המצטיין ב2006, משך חסן עניין מצד קבוצות כמו פולהאם, גלאזגו ריינג'רס, ניוקאסל יונייטד ואספניול, ולבסוף החליט לחתום באנדרלכט מליגת העל הבלגית בהעברה חופשית, לאחר שהחליט שלא לחדש את חוזהו בבשיקטש. חסן היה לשחקן חשוב בהתקפת הקבוצה, כשהוא מבשל ומבקיע שערים רבים. הוא זכה עם המועדון בשלושה תארים מקומיים: אליפות בלגיה, הגביע הבלגי והסופר קאפ הבלגי. בעונת  הצהיר חסן כי זו היא עונתו האחרונה במועדון וכי הוא מתכוון לחזור למצרים בעקבות משפחתו.

בחודש מאי 2008 חתם חסן באל-אהלי מליגת העל המצרית. הוא שיחק במועדון במשך 3 עונות, בהן זכה שלוש פעמים באליפות מצרים, פעם אחת בליגת האלופות האפריקאית ופעם אחת בסופר קאפ האפריקאי. הוא גם זכה בתואר השחקן האפריקאי של השנה לשנת . ב-9 ביולי 2011 עבר חסן בהעברה חופשית לא-זמאלכ, יריבתה המרה של אל-אהלי. בעונתו הראשונה במועדון סיים חסן כמלך השערים של הקבוצה, עם 7 שערים ב-15 הופעות ליגה בעונה שהסתיימה בחודש פברואר בשל אסון אצטדיון פורט סעיד, בו נרצחו 74 אוהדים. בעונתו השנייה והאחרונה במועדון ובקריירה זכה חסן בגביע המצרי.

## קריירה בינלאומית
ב-29 בדצמבר 1995 ערך חסן את הופעת הבכורה שלו בנבחרת מצרים במשחק ידידות נגד נבחרת גאנה. חסן שיחק עם נבחרתו בשמונה טורנירי גביע אפריקה לאומות וזכה אתה בארבעה (1998, 2006, 2008, 2010), שיא עבור כדורגלן. בגביע אפריקה לאומות 2006 הוביל חסן את נבחרתו כקפטן והבקיע ארבעה שערים בשישה משחקים, כשהוא מסיים כסגן מלך השערים של הטורניר וזוכה בתואר השחקן המצטיין, תואר בו זכה גם בגביע אפריקה לאומות 2010.

חסן הוא מלך ההופעות של נבחרת מצרים, והוא מחזיק בשיא ההופעות בנבחרת לכדורגלן, כשהוא מקדים את מוחמד א-דעיע הסעודי ואת קלאודיו סוארס המקסיקני. ב-25 בינואר 2010, רבע גמר גביע אפריקה לאומות 2010 נגד נבחרת קמרון והופעתו ה-170 בנבחרת, שבר חסן את שיאו של חוסאם חסן עבור נבחרת מצרים.

## קריירה כמאמן
בשנת 2015 החל חסן לאמן את פטרוג'ט אף. סי. מליגת העל המצרית.

## תארים
;איסמאעילי
* הגביע המצרי (1): 1997

;בשיקטש
* הגביע הטורקי (1): 2006

;אנדרלכט
* אליפות בלגיה (1): 2006/2007
* הגביע הבלגי (1): 2008
* הסופר קאפ הבלגי (1): 2007

;אל-אהלי
* אליפות מצרים (3): 2008/2009, 2009/2010, 2010/2011
* ליגת האלופות האפריקאית (1): 2008
* הסופר קאפ האפריקאי (1): 2008

;א-זמאלכ
* הגביע המצרי (1): 2013

;נבחרת מצרים
* גביע אפריקה לאומות (4): 1998, 2006, 2008, 2010

;אישיים
* השחקן המצטיין בגביע אפריקה לאומות (2): 2006, 2010
* השחקן האפריקאי של השנה: 2010

## קישורים חיצוניים

קטגוריה:כדורגלנים מצרים
קטגוריה:קשרי כדורגל מצרים
קטגוריה:כדורגלני דניזליספור
קטגוריה:כדורגלני גנצ'לרבירלי
קטגוריה:כדורגלני בשיקטש
קטגוריה:כדורגלני אנדרלכט
קטגוריה:כדורגלני א-זמאלכ
קטגוריה:כדורגלני אל-אהלי (קהיר)
קטגוריה:כדורגלני נבחרת מצרים
קטגוריה:כדורגלני גביע אפריקה לאומות 1996
קטגוריה:כדורגלני גביע אפריקה לאומות 1998
קטגוריה:כדורגלני גביע הקונפדרציות 1999
קטגוריה:כדורגלני גביע אפריקה לאומות 2000
קטגוריה:כדורגלני גביע אפריקה לאומות 2002
קטגוריה:כדורגלני גביע אפריקה לאומות 2004
קטגוריה:כדורגלני גביע אפריקה לאומות 2006
קטגוריה:כדורגלני גביע אפריקה לאומות 2008
קטגוריה:כדורגלני גביע הקונפדרציות 2009
קטגוריה:כדורגלני גביע אפריקה לאומות 2010
קטגוריה:מאמני כדורגל מצרים
קטגוריה:מצרים שנולדו ב-1975